الصفحه دى يتيمه, حاول تضيفلها لينك فى صفحات تانيه متعلقه بيها. مصادر التاريخ المصرى القديم هى المصادر التاريخيه و النصوص الاثريه اللى بتقول معلومات عن تاريخ مصر القديم. فيه نوعيتين من المصادر : 1) المصادر المصريه ، و دى بتتمثل فى اللست الملكيه اللى سابوها الفراعنه زى حجر بالرمو ( من الاسره الفرعونيه الخامسه )، و قايمة الكرنك ( من الاسره الفرعونيه التمنتاشر ) و قوايم ابيدوس و سقارة، و بردية تورين ( من الاسرة الفرعونيه التسعتاشر )، و التسجيلات التاريخيه اللى سجلها ملوك مصر الفرعونية ، و نصوص الأنساب اللى بتخص كبار رجال الدوله المصريه و أجدادهم و الملوك اللى عاصروهم. 2) الكتابات الأوروبيه القديمه اللى دونها المؤرخين و الرحاله اليونانيين و لكن التعامل معاها ساعات لازم يكون بحذر لإن فيها غلطات. من المؤرخين دول هيرودوت (450 ق.م.) و ديودوروس الصقلى (59 ق.م.) و اترابون (24 ق.م.) و بلوتارك (100 م). بالإضافه لتاريخ مانيتون. مفيش مصادر عربية قديمه بخصوص التاريخ المصرى القديم، و كل اللى اتكتب بالعربى بيرجع للعصور الوسطى و كان تاريخ مصر الخرافى اللى كان عباره عن خرافات مالهاش علاقه بتاريخ مصر القديمه.